**JONAVOS RAJONO NEĮGALIŲJŲ VEIKLOS CENTRO DIREKTORIUS**

**ĮSAKYMAS**

**DĖL JONAVOS RAJONO NEĮGALIŲJŲ VEIKLOS CENTRO SUPAPRASTINTŲ VIEŠŲJŲ PIRKIMŲ TAISYKLIŲ, PATVIRTINTŲ 2011 M. KOVO 16 D. DIREKTORIAUS ĮSAKYMU NR.Į-1-12, 1 DALIES 5 PUNKTO, 2 DALIES 19.1 IR 19.2 PUNKTŲ, 6 DALIES 54 PUNKTO, 10 DALIES 91.1.4.2 PUNKTO IR 13 DALIES 108.1. PUNKTO, PAKEITIMŲ IR PAPILDYMO**

2012 m. gegužės 25 d. Nr. Į-1-26

Jonava

 Vadovaudamasi Lietuvos Respublikos Viešųjų pirkimų įstatymu (Žin., 1996, Nr.84-2000; 2006, Nr.4-102; 2008, Nr.81-3179; 2009, Nr.93-3986; 2010, Nr.25-1174), Lietuvos Respublikos Viešųjų pirkimų įstatymo pakeitimo ir papildymo įstatymu (Žin., 2010, Nr.158-8018, Nr.158-8019; 2011, Nr.2-36), Viešųjų pirkimų tarnybos direktoriaus 2010 m. gruodžio 31 d. įsakymu ,,Dėl viešųjų pirkimų organizavimo perkančiose organizacijose pavyzdinių taisyklių patvirtinimo“, Viešųjų pirkimų tarnybos direktoriaus 2011 m. gruodžio 30 d. įsakymu Nr.1S-199 ,,Dėl Viešųjų pirkimų tarybos prie Lietuvos Respublikos Vyriausybės direktoriaus 2008 m. rugsėjo 12 d. įsakymo Nr.1S-91 ,,Dėl viešųjų pirkimų įstatymo 4 straipsnio 1 dalies 1, 2 ar 3 punktuose nurodytų perkančiųjų organizacijų supaprastintų viešųjų pirkimų pavyzdinių taisyklių patvirtinimo“ pakeitimo, Viešųjų pirkimų tarnybos direktoriaus 2012 m. balandžio 24 d. įsakymu Nr.1S-87 ,,Dėl viešųjų pirkimų tarnybos direktoriaus 2011 m. gruodžio 30 d. įsakymo Nr.1S-199 ,,Dėl perkančiųjų organizacijų supaprastintų viešųjų pirkimų pavyzdinių taisyklių patvirtinimo“ pakeitimo:

1. P a k e i č i u Jonavos rajono neįgaliųjų veiklos centro Supaprastintų viešųjų

pirkimų taisyklių 1 dalies 5 punktą ir jį išdėstau taip:

,,5.Supaprastinti pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų.“

1. P a k e i č i u Jonavos rajono neįgaliųjų veiklos centro Supaprastintų viešųjų pirkimų taisyklių 2 dalies 19.1. punktą ir 19.2 punktą ir išdėstau juos taip:

,,19.1.prekių ar paslaugų pirkimo vertė viršija 50 tūkst.Lt.(be pridėtinės vertės mokesčio);

 19.2.darbų pirkimo vertė viršija 150 tūkst.Lt.(be pridėtinės vertės mokesčio).

1. P a p i l d a u Jonavos rajono neįgaliųjų veiklos centro Supaprastintų viešųjų pirkimų taisyklių 6 dalies 54 punktą šiuo sakiniu:

 ,,54. Prekių, nurodytų Prekių, išskyrus kelių transport priemones, kurioms viešųjų pirkimų metu taikomi energijos vartojimo efektyvumo reikalavimai, ir šių prekių energijos vartojimo efektyvumo sąraše, patvirtintame Lietuvos Respublikos energetikos ministro 2011 m. spalio 27 d. įsakymu Nr.1-266 (2011, Nr.131-6249), techninė specifikacija turi apimti energijos vartojimo efektyvumo reikalavimus, o įsigyjant kelių transporto priemones, jų techninė specifikacija Energijos vartojimo efektyvumo ir aplinkos apsaugos reikalavimų, taikomų įsigyjant kelių transport priemones, nustatymo ir atvejų, kada juos privaloma taikyti, tvarkos apraše, patvirtintame Lietuvos respublikos susisiekimo ministro 2011 m. vasario 21 d. įsakymu Nr.3-100 (Žin., 2011, Nr.23-1110), nustatytais atvejais turi apimti šiame tvarkos sąraše nustatytus energijos vartojimo efektyvumo ir aplinkos apsaugos reikalavimus“.

1. P a k e i č i u Jonavos rajono neįgaliųjų veiklos centro Supaprastintų viešųjų pirkimų taisyklių 10 dalies 91.1.4.2 punktą ir jį išdėstau taip:

,,91.1.4.2.sudaromos prekių ar paslaugų pirkimo sutarties vertė neviršija 50 tūkst.Lt.(be pridėtinės vertės mokesčio), darbų pirkimo sutarties vertė – 150 tūkst.Lt.(be pridėtinės vertės mokesčio).“

1. P a k e i č i u Jonavos rajono neįgaliųjų veiklos centro Supaprastintų viešųjų pirkimų taisyklių 13 dalies 108.1 punktą ir jį išdėstau taip:

,,108.1.atliekant mažos vertės pirkimą, vadovaujantis Taisyklių 91.1.4.2 punktu, darbų ir prekių sutarties vertė viršija 50 tūks.Lt., pirkimo sutarties vertė viršija 50 tūkst.Lt.be pridėtinės vertės mokesčio“.

Į p a r e i g o j u supažindinti su šiuo įsakymu Jonavos rajono neįgaliųjų veiklos

centro viešųjų pirkimų organizatorių ir viešųjų pirkimų komisijos narius pasirašytinai.

Direktorė Teresa Kuzmičienė